# ΕΛΛΗΝΙΚΗ ΔΗΜΟΚΡΑΤΙΑ Γαλάτσι, 20/11/2024

# ΝΟΜΟΣ ΑΤΤΙΚΗΣ Αριθ. Πρωτ.: 44421

# ΔΗΜΟΣ ΓΑΛΑΤΣΙΟΥ

**ΔΙΕΥΘΥΝΣΗ ΟΙΚΟΝΟΜΙΚΗΣ & ΤΑΜΕΙΑΚΗΣ ΔΙΑΧΕΙΡΗΣΗΣ**

**ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ**

Ταχ. Διεύθυνση : Αρχιμήδους 2 & Ιπποκράτους (1ος Όροφος)

Ταχ. Κώδικας: 11146

Πληροφορίες Τζαμάρου Σοφία

Τηλέφωνο 🕿: 213 2055315, 70

Ηλεκτρονικό Ταχ.: promithies@galatsi.gr

**ΠΕΡΙΛΗΨΗ ΔΙΑΚΗΡΥΞΗΣ**

**ΑΝΟΙΚΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ**

**ΑΝΑΘΕΣΗΣ ΥΠΗΡΕΣΙΩΝ ΣΥΝΤΗΡΗΣΗΣ – ΕΠΙΣΚΕΥΗΣ ΚΑΙ ΤΕΧΝΙΚΗΣ ΥΠΟΣΤΗΡΙΞΗΣ**

**ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ ΚΑΙ ΔΙΚΤΥΟΥ Η/Υ**

**ΣΥΝΟΛΙΚΟΥ ΕΝΔΕΙΚΤΙΚΟΥ ΠΡΟΥΠΟΛΟΓΙΣΜΟΥ (ΧΩΡΙΣ Φ.Π.Α.) 24.193,55 €**

**Ο Δήμαρχος Γαλατσίου**

προκηρύσσει ανοικτό ηλεκτρονικό διαγωνισμό, κάτω των ορίων με σφραγισμένες προσφορές, σύμφωνα με τις διατάξεις του άρθρου 27 του Ν.4412/2026, όπως τροποποιήθηκε και ισχύει σήμερα και την αριθ 510/2024 απόφαση της Δημοτικής Επιτροπής του Δήμου (ΑΔΑ: 9ΤΥΟΩ9Λ-0ΧΣ) με το κριτήριο της πλέον συμφέρουσας προσφοράς. Ως πιο συμφέρουσα, θεωρείται η προσφορά με την χαμηλότερη βαθμολογία (συνολικού κόστους), σύμφωνα με τους όρους της διακήρυξης και της από 14.10.2024 Μελέτης τηςΔιεύθυνσης Προγραμματισμού, Οργάνωσης, Ποιότητας, Ανάπτυξης, Τεχνολογιών Πληροφορικής και Επικοινωνιών (Τμήμα Τεχνολογιών Πληροφορικής και Επικοινωνιών) του Δήμου, για την **ανάθεση υπηρεσιών συντήρησης – επισκευής και τεχνικής υποστήριξης Μηχανογραφικού εξοπλισμού και δικτύου Η/Υ,** συνολικού ενδεικτικού προϋπολογισμού ποσού **24.193,55 €**  (μη συμπεριλαμβανομένου του αναλογούντος Φ.Π.Α.).

Για την παρούσα διαδικασία εγκρίθηκε πολυετής Α.Α.Υ.και διατέθηκε στον Κ.Α. του προϋπολογισμού του Δήμου (με προδέσμευση) για το Οικονομικό Έτος 2025 η αναγκαία πίστωση, με βάση την με αριθ. ΑΑΥ : 732/16-10-2024 ( ΑΔΑ : **65ΟΨΩ9Λ-ΣΞΘ**), πολυετής απόφαση ανάληψης υποχρέωσης σε βάρος του οικείου κωδικού του προϋπολογισμού, η οποία αναρτήθηκε ως Εγκεκριμένο Αίτημα στο Κ.Η.Μ.ΔΗ.Σ. με ΑΔΑΜ **24REQ015632584.**

Οι οικονομικοί φορείς υποβάλλουν ηλεκτρονικά τις προσφορές τους στην ελληνική γλώσσα.

Η προς ανάθεση υπηρεσία κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων – CPV : 72611000-6

Κάθε υποψήφιος, για τη συμμετοχή του στο διαγωνισμό, πρέπει να προσκομίσει εγγυητική επιστολή συμμετοχής ποσού 483,87€, ύψους δύο τοις εκατό (2%) επί της συνολικής προϋπολογισθείσας δαπάνης (χωρίς τον Φ.Π.Α.)

Οι υποψήφιοι ανάδοχοι πρέπει να αναφέρουν στην προσφορά τους τα κόστη ανά ώρα της παροχής υπηρεσιών εξειδικευμένου τεχνικού για την αποκατάσταση μιας συγκεκριμένης βλάβης ή την τέλεση μιας συντήρησης ή τεχνικής υποστήριξης, τα οποία δεν μπορεί να υπερβαίνουν τα αναφερόμενα στον παρακάτω πίνακα μέγιστα κόστη (τα κόστη του πίνακα είναι χωρίς τον αναλογούντα ΦΠΑ).

|  |  |  |  |
| --- | --- | --- | --- |
| α/α | Παροχή εργασιών (σε σχέση με την χρονική διάρκεια τους) | Κόστος (€)(μέγιστο, χωρίς ΦΠΑ) | Συντελεστής Βαρύτητας (ΣΒ) |
| 1 | Κόστος εργασιών, έως δύο ώρες | € 45/ώρα | 30% |
| 2 | Κόστος εργασιών, πέραν από τις δύο ώρες  | € 25/ώρα | 15% |
| 3 | Κόστος εργασιών κεντρικού εξυπηρετητή (server), έως δύο ώρες | € 75/ώρα | 30% |
| 4 | Κόστος εργασιών κεντρικού εξυπηρετητή (server), πέραν από τις δύο ώρες  | € 40/ώρα | 15% |
| 5 | Μέγιστο κόστος ημερήσιας επιτόπιας παροχής υπηρεσιών | € 170 | 10% |

H βαθμολόγηση των προσφορών για την αξιολόγηση τους γίνεται με τον παρακάτω τύπο: Κόστος1xΣΒ1 + Κόστος2xΣΒ2 + Κόστος3xΣΒ3+ Κόστος4xΣΒ4+ Κόστος5xΣΒ5

Ως πιο συμφέρουσα για τον Δήμο Γαλατσίου θεωρείται η προσφορά με την χαμηλότερη βαθμολογία (συνολικού κόστους) που προκύπτει από τον πιο πάνω τύπο.

Στις παραπάνω ώρες, δεν υπολογίζεται (δεν προσμετράται) ο χρόνος μετάβασης (και επιστροφής) του τεχνικού του αναδόχου στις (και από τις) Υπηρεσίες του Δήμου Γαλατσίου.

Κατά την διάρκεια παροχής των ανωτέρω εργασιών, για την αποκατάσταση μιας συγκεκριμένης βλάβης ή την τέλεση μιας συντήρησης ή τεχνικής υποστήριξης, οι ώρες παροχής εργασιών δεν ξεκινούν από την αρχή (δεν ανανεώνονται) με την αλλαγή της ημερολογιακής ημέρας.

Κατά την επισκευή μιας συγκεκριμένης βλάβης, η διάγνωση της βλάβης και η αποκατάστασή της, αποτελούν αναπόσπαστα τμήματα της επισκευής της βλάβης αυτής και οι ώρες παροχής εργασιών για την επισκευή δεν ξεκινούν από την αρχή (δεν ανανεώνονται) μετά τη διάγνωση της βλάβης αυτής.

Για την ανανέωση αδειοδότησης (licensing) του δικτυακού εξοπλισμού, ο οποίος αποτελείται από :

* Επτά (7) firewalls (τείχη προστασίας)
* Δεκαπέντε (15) switches (μεταγωγείς πακέτων)
* Πενήντα επτά (57) access points (ασύρματα σημεία πρόσβασης)

το μέγιστο ετήσιο κόστος για τις εβδομήντα εννέα (79) συσκευές (assets), ανέρχεται σε €16.000 συμπεριλαμβανομένου Φ.Π.Α.

Στο διαγωνισμό γίνονται δεκτά φυσικά ή νομικά πρόσωπα, ημεδαπά ή αλλοδαπά, ενώσεις των ανωτέρω φυσικών ή νομικών προσώπων που πληρούν τις νόμιμες προϋποθέσεις.

Καταληκτική ημερομηνία ηλεκτρονικής υποβολής προσφορών είναι στις **9/12/2024** ημέρα **Δευτέρα** και ώρα **15:00μ.μ.**

Η αποσφράγιση των προσφορών θα γίνει στις **12/12/2024** ημέρα **Πέμπτη** και ώρα **11:00π.μ.**

Η διάρκεια της σύμβασης ορίζεται σε δώδεκα (12) μήνες από την υπογραφή της και αφορά το οικονομικό έτος 2025. Ο Δήμος Γαλατσίου δεν υποχρεούται να εξαντλήσει το ποσό του ενδεικτικού προϋπολογισμού της ανωτέρω ανάθεσης υπηρεσιών. Εφόσον όμως κριθεί σκόπιμη η παροχή εργασιών, ο ανάδοχος υποχρεούται να ανταποκριθεί στην απαίτηση του Δήμου Γαλατσίου.

Για την υπογραφή των συμβάσεων απαιτείται η προσκόμιση εγγύησης καλής εκτέλεσης, ύψους τέσσερα τοις εκατό (4%) επί της αξίας της κάθε σύμβασης (χωρίς Φ.Π.Α.), η οποία θα έχει ισχύ τουλάχιστον ένα (1) μήνα μετά τη λήξη της σύμβασης.

Η παρούσα περίληψη θα αναρτηθεί στον ιστότοπο της «ΔΙΑΥΓΕΙΑ»: https://diavgeia.gov.gr και θα δημοσιευθεί σε δύο (2) τοπικές εφημερίδες. Οι δαπάνες δημοσίευσης στον τοπικό Τύπο βαρύνουν τους τελικούς αναδόχους.

Ολόκληρη η διακήρυξη, συμπεριλαμβανομένης και της από 14.10.2024 μελέτης δημοσιεύεται στην ιστοσελίδα του Κεντρικού Ηλεκτρονικού Μητρώου Δημοσίων Συμβάσεων (Κ.Η.Μ.ΔΗ.Σ.) και της διαδικτυακής πύλης του Εθνικού Συστήματος Ηλεκτρονικών Δημοσίων Συμβάσεων ( Ε.Σ.Η.ΔΗ.Σ.) (με συστημικό αύξοντα αριθμό 362663) καθώς και στην ιστοσελίδα του Δήμου: http://www.galatsi.gov.gr.

Για περισσότερες πληροφορίες οι ενδιαφερόμενοι οικονομικοί φορείς μπορούν να απευθύνονται για τη διαδικασία του διαγωνισμού στο τηλ. 2132055315 (1ος όροφος – Τμήμα Προμηθειών & Αποθήκης - promithies@galatsi.gr).

**Ο Δήμαρχος**

**ΓΕΩΡΓΙΟΣ ΜΑΡΚΟΠΟΥΛΟΣ**